AQShning Miluoki shahridagi (Viskonsin shtati) zavodda yuz bergan otishmada 6 kishi, jumladan otishmani uyushtirgan jinoyatchining o‘zi halok bo‘ldi. Foto: twitter.com/CTNewsAgenc Bu haqda Milwaukee Journal Sentinel nashri xabar berdi. Ta’kidlanishicha, otishma 26 fevral kunduzi pivo ishlab chiqaruvchi Molson Coors korxonasida yuz bergan. Politsiya korxonaga soat 14 atrofida chaqirilgan. Ma’lumotlarga ko‘ra, jinoyatchi 2 ta to‘pponcha bilan qurollangan bo‘lgan va u kompaniyaning bir kun avval bo‘shatib yuborilgan sobiq xodimi bo‘lgan. Ta’kidlanishicha, politsiyachilar voqea joyida o‘z o‘ziga yetkazilgan o‘qotar jarohatga ega 51 yoshli erkakni jonsiz holda topishgan. Shuningdek, yana 5 kishining jasadi topilgan. Viskonsin vitse-gubernatori Mandela Barnsning ta’kidlashicha, bu otishma shtat hududida 2004 yildan beri yuz bergan ilk shunday hodisadir.